ΓΡΑΠΤΗ ΕΡΩΤΗΣΗ E-2119/99

υποβολή: Jaime Valdivielso de Cu (PPE-DE) προς την Επιτροπή

(22 Νοεμβρίου 1999)

Θέμα: Εξωτερικές σχέσεις

Η κυβέρνηση των Ηνωμένων Πολιτειών πιστεύει ότι ο «ιός της χιλιετίας» ενδέχεται να προκαλέσει επιπλοκές σε ορισμένα δευτερεύοντα συστήματα ασφαλείας των πυρηνικών εργοστασίων της Ρωσίας. Για την αποφυγή δυστυχημάτων, οι ΗΠΑ και η Ρωσία εφαρμόζουν σχέδια συνεργασίας όσον αφορά την ασφάλεια των πυρηνικών εργοστασίων τους.

Ποιά ειδικά προγράμματα έχει θέσει σε εφαρμογή η Επιτροπή αναφορικά με το θέμα αυτό, λαμβάνονταςπόψη ότι η Ευρώπη θα έπρεπε να ενδιαφέρεται πολύ περισσότερο από ό, τι οι ΗΠΑ για τη διασφάλιση της αξιοπιστίας των εγκαταστάσεων αυτών;

Απάντηση του κυρίου Patten εξ ονόματος της Επιτροπής

(3 Ιανουαρίου 2000)

Η Επιτροπή ανησυχεί πολύ για τις επιπτώσεις του ιού του 2000 στους πυρηνικούς σταθμούς της Κοινοπολιτείας Ανεξάρτητων Κρατών (ΚΑΚ) και των Χωρών της Κεντρικής και Ανατολικής Ευρώπης (ΧΚΑΕ). Παρά τις δυσκολίες που προκύπτουν από το γεγονός ότι η Κοινότητα δεν είναι εντεταλμένη να αναλάβει άμεσες πρωτοβουλίες στον τομέα αυτόν και από το«σφιχτό» χρονοδιάγραμμα η Επιτροπή όπως και οι Ηνωμένες Πολιτείες, προσπάθησε να βοηθήσει τη Ρωσία και τις όμορες χώρες να ανταποκριθούν στην πρόκληση του Y2K.

Η Επιτροπή παρέσχε εκτεταμένη στήριξη στις οργανώσεις εκείνες που κατείχαν την απαιτούμενη τεχνική εμπειρία και τεχνογνωσία το Διεθνή Οργανισμό Ατομικής Ενέργειας (ΔΟΑΕ), την Παγκόσμια Ένωση Πυρηνικών Φορέων Εκμετάλλευσης (WANO), το Διεθνές Κέντρο Επιστήμης και Τεχνολογίας (ΔΚΕΤ) της Μόσχας και το Κέντρο Επιστήμης και Τεχνολογίας της Ουκρανίας (ΚΕΤΟ).

Η Επιτροπή ενθάρρυνε την εξέταση του θέματος του Y2K κατά τις συνεδριάσεις της επιτόπιας βοήθειας του προγράμματος TACIS που οργάνωσε η WANO το Νοέμβριο του 1998 και το Μάιο του 1999 και καθοδήγησε τους αναδόχους της επιτόπιας βοήθειας να μεριμνήσουν ώστε ο εξοπλισμός που παραδίδεται βάσει κοινοτικών προγραμμάτων να πληροί τις προδιαγραφές Y2K. Οι οδηγίες Y2K ενσωματώθηκαν αργότερα στις συμβάσεις της επιτόπιας βοήθειας.

Ένα συγκεκριμένο σχέδιο παροχής βοήθειας του προγράμματος TACIS εφαρμόζεται από τη WANO και περιλαμβάνει επισκέψεις σε καθορισμένους πυρηνικούς σταθμούς στην Ουκρανία και τη Ρωσία. Η οργάνωση αυτή επιθεωρεί την κατάσταση αυτών των σταθμών όσον αφορά τον Υ2Κ και στηρίζει τον σχεδιασμό αντιμετώπισης καταστάσεων έκτακτης ανάγκης σε συνεργασία με τη ΔΟΑΕ.

Το ΔΚΕΤ ίδρυσε ένα ειδικό ταμείο με κονδύλια ύψους 2 εκατ. δολάρια για την παροχή βοήθειας σε φορείς της Ρωσίας και της ΚΑΚ προς επίλυση των προβλημάτων που σχετίζονται με τον Y2K" στην εν λόγω προσπάθεια συμμετέχουν άτομα και ομάδες από τα πρώην ερευνητικά ιδρύματα οπλικών συστημάτων. Ένας ορισμένος αριθμός προτάσεων σχεδίων έχει εγκριθεί πρόσφατα. Βάσει των σχεδίων αυτών, που έχουν αναπτυχθεί με τη συμμετοχή του ρωσικούπουργείου ατομικής ενέργειας (Minatom) και του ρωσικούπουργείου αντιμετώπισης έκτακτων καταστάσεων, θα παρασχεθεί, μεταξύ άλλων, άμεση βοήθεια σε εννέα πυρηνικούς σταθμούς και στην αξιολόγηση των εγκαταστάσεων του κύκλου πυρηνικών καυσίμων. Η χρηματοδότηση καλύπτει τον συντονισμό με το Minatom, τον εξοπλισμό, καθώς και την αναβάθμιση του λογισμικού, τουλισμικού και της τεχνικής εμπειρογνωμοσύνης. Το ΚΕΤΟ έχει αναλάβει παρόμοιες προσπάθειες στην Ουκρανία.

Η Επιτροπή παρέχει επίσης βοήθεια στις βουλγαρικές, τις σλοβακικές και τις ρωσικές αρχές που είναι αρμόδιες για τις ρυθμίσεις στον τομέα της πυρηνικής ενέργειας.

Εκτός από την παροχή πρακτικής εμπειρογνωμοσύνης και βοήθειας, η Επιτροπή έχει καταβάλει προσπάθειες ώστε ναπάρξει επαγρύπνηση για τα θέματα του Y2K. Η ομάδα CONCERT της Επιτροπής (αποτελούμενη από τους κύριους πυρηνικούς ρυθμιστικούς φορείς 25 χωρών της Κοινότητας, της Κεντρικής και Ανατολικής Ευρώπης και της Κοινοπολιτείας των Ανεξαρτήτων Κρατών) συζήτησε το θέμα τρεις φορές τον Ιούνιο του 1998. Όλοι οι ρυθμιστικοί φορείς της Κεντρικής και Ανατολικής Ευρώπης και της Κοινοπολιτείας των Ανεξαρτήτων Κρατών έχουν τώρα καταρτίσει σχέδια δράσης. Το περιεχόμενο αυτών των σχεδίων και η κατάσταση προόδου των ποικίλλει σημαντικά. Ορισμένες χώρες είναι τόσο καλά προετοιμασμένες όσο και οι κοινοτικοί τους εταίροι, ενώ άλλεςπολείπονται σημαντικά.

Η συντονιστική γραμματεία της τεχνικής βοήθειας για την πυρηνική ασφάλεια (NUSAC) των G-24, που λειτουργεί στους κόλπους της Επιτροπής, έθιξε το θέμα του Y2K κατά τη συνεδρίασή της του Μαρτίου 1999. Συναντήθηκαν έτσι οι εκπρόσωποι των χωρών της ΚΑΕ και της ΚΑΚ με τους χορηγούς βοήθειας για την πυρηνική ασφάλεια εξετάσθηκε ο ρόλος των χωρών που χορηγούν βοήθεια και αξιολογήθηκε η καταλληλότητα του εξοπλισμού για την αντιμετώπιση του Y2K τον οποίο προμήθευσαν.

Η Επιτροπή διοργάνωσε δύο εργαστήρια σχετικά με τη βασικήποδομή τον Απρίλιο και τον Σεπτέμβριο του 1999. Στις 22 Ιουλίου 1999, η Επιτροπή διοργάνωσε ένα σεμινάριο αφιερωμένο στα δίκτυα ηλεκτρικής ενέργειας. Στις συνεδριάσεις του Ιουλίου και του Σεπτεμβρίου κατά τις οποίες συζητήθηκαν θέματα πυρηνικής ασφάλειας παρέστησαν αντιπροσωπείες από τις χώρες της Ανατολικής Ευρώπης.